钦定古今图书集成/明伦汇编/官常典/第564卷 > 萧乐音奴
## 钦定古今图书集成/明伦汇编/官常典/第564卷 > 萧乐音奴

按《辽史》本传：“乐音奴，字婆丹，奚六部敞稳突吕不六
世孙。父拔剌，三岁居父母丧，毁瘠过甚，养于家奴奚
列阿不。重熙初，兴宗猎奚山，过拔剌所居，奚列阿不
言于近臣，拔刺得见上，年甫十岁，气象如成人。帝悦
之，赐赉甚厚。既长，有远志，不乐仕进，隐于奚王岭之
插合谷。上以其名家，又有时誉，就拜舍利军详稳。乐”
音奴，貌伟言辨，通辽、汉文字，善骑射击鞠，所交皆一
时名士。年四十，始为护卫，平重元之乱，以功迁护卫
太保，改本部南克，俄为旗鼓拽刺详稳。监障海东青
鹘，获白花者十三，赐搰拙犀并玉吐鹘，拜五蕃部节
度使，卒。子阳阿，有传。